kardosdrur/scandi-wiki huggingface dataset:
Erland Thaulow

Erland Thaulow (født 12. marts 1879, død 9. juni 1972) var en dansk ingeniør.

Efter at have taget polyteknisk eksamen ansattes han som bestyrer af Dansk Telegrafonfabrik, fortsatte herefter sine studier over mekanisk varmeteori ved den tekniske højskole i Dresden, arbejdede senere som ingeniør hos Nyboe & Nissen, for derefter at overtage stillingen som værkstedsleder på fagskolen for håndværkere og mindre industridrivende (Teknologisk Institut); studerede samtidig ved Central Technical College i London. Nogle år efter sin ansættelse på Teknologisk Institut udnævntes han 1909 til docent ved Den polytekniske Læreanstalt; professor i mekanisk teknologi og bestyrer af Den polytekniske Læreanstalts Teknologiske laboratorium 1918. I nogle år tillige redaktør af tidsskriftet Polyteknikeren; teknisk rådgiver ved maskinanskaffelser for håndværkere og mindre industridrivende for Statslånefonden; ekspert ved Industrirådet, medlem af bestyrelsen for A/S. Dansk
Pressefabrik og Københavns almindelige Boligselskab; medlem af Danmarks Naturvidenskabelige Samfund; medlem af Den danske Standardiseringskommission.

Thaulow har i de år, han har været knyttet til Den polytekniske Læreanstalt, gjort et meget stort arbejde for at vække interessen for den mekaniske teknologi. Han har søgt til gavn for vort land at få maskiningeniørernes uddannelse lagt om i mere praktisk og dermed mere brugbar retning; han har tænkt sig udviklingen gående i retning af at få uddannet dels en industriingeniør (driftsingeniør) og dels en maskiningeniør (konstruktionsingeniør) – hver som specialist på sit område. I forbindelse med sine forelæsninger har han – så vidt forholdene har tilladt det – søgt hertil at knytte praktiske forsøg og øvelser for de studerende; har i mange år gennem sine ekskursioner med disse i Skandinavien, Tyskland, Belgien og Frankrig søgt at give de vordende industriledere et begreb om, hvorledes der arbejdes i andre lande inden for maskinindustrien. Han har udgivet arbejderne Træ og Træbearbejdning og Teknisk Virksomhedsledelse samt skrevet flere afhandlinger i fagtidsskrifter.

Kilder 

 

Ingeniører fra Danmark
Faglitterære forfattere fra Danmark
Danskere i 1800-tallet
Danskere i 1900-tallet
Erland
Salmonsens
Foreningsformænd fra Danmark
Medlemmer af Akademiet for de Tekniske Videnskaber
Professorer fra Danmarks Tekniske Universitet
Riddere af Dannebrog
Personer i Kraks Blå Bog (afdøde)
Personer i Dansk Biografisk Leksikon
Redaktører fra Danmark
Dansksprogede forfattere fra Danmark
Alumni fra Danmarks Tekniske Universitet
Studenter fra Metropolitanskolen
Janus á Húsagarði

Janus á Húsagarði (født 13. december 1975 i Tórshavn) er en færøsk børnebogsforfatter og illustrator. Han har skrevet og illustreret to børnebøger om Mosamollis og Mosalisa, bøgerne er udkommet på færøsk, dansk og engelsk. I 2010 modtog han Tórshavn Byråds Børnekulturpris, og i 2013 fik han tildelt et legat fra Thorvald Poulsen av Steinum Fonden (Grunnur Tholvalds Poulsen av Steinum).

Bibliografi 
 2008 Ferðin hjá Mosamollis (er udkommet på færøsk, dansk og engelsk) 
 2010 Ferðin hjá Mosalisu (er udkommet på færøsk, dansk og engelsk)

Illustreret 
 2011 – Veiða vind, musikalsk værk, bog og CD. Rakel Helmsdal skrev teksten, Kári Bech komponerede musikken og Janus á Húsagarði tegnede. Musikværket blev fremført i Norðurlandahúsið (Norden Hus i Tórshavn) for 3500 børn, som kom fra bygder fra hele landet.

Priser og legater 
 2013 - Thorvald Poulsen av Steinum Fonden (legat)
 2010 – Barnamentanarheiðursløn Tórshavnar býráðs

Referencer 

Børnebogsforfattere fra Færøerne
Illustratorer fra Færøerne
Personer fra Thorshavn
Vedbækbunkeren

Vedbækbunkeren var en bunker, der blev oprettet som en del af Flyvevåbnets kontrol- og varslingssystem under den kolde krig. Bunkeren lå ved den tidligere Forsvarskommando på Henriksholm i Vedbæk, det såkaldte 8-tallet.

Bunkeren bestod af tre etager under jorden. Ejbybunkeren tog sig af luftforsvaret af København, mens Vedbækbunkeren var en del af NATOs integrerede kontrol- og varslingssystem (NADGE-systemet). Det er i 1994 flyttet til CAOC Combined Air Operations Center Finderup og flyttes nu til Flyvestation Karup.

Vedbæk bunkeren blev lukket i september 2005 som led i forsvarsforliget fra 2004. I september 2012 blev Vedbæk bunkeren og 8-tallet åbnet for offentligheden. Det tiltrak 3000 besøgende, og var man nede i bunkeren, kunne man mærke, at der ikke er for meget ilt tilbage. Normalt består luften af 20,9% ilt.   

I 2015 blev Vedbæk bunkeren forseglet og dækket med jord. I dag er der bygget boliger i det område, hvor bunkeren lå.

Kilde 
Vedbækbunkeren
Forsvarskommandoens bunker i Vedbæk. Etage 1. Nederste etage.
Forsvarskommandoens bunker i Vedbæk. Etage 2. Midterste etage.
Forsvarskommandoens bunker i Vedbæk. Etage 3. Øverste etage.
Forsvarskommandoen i Vedbæk - 8 tallet.

Bunker i Vedbæk lukkes for eftertiden. 
Vedbæk bunkeren under den kolde krig
 

Bunkeren
Militære anlæg i Danmark
Lumix

Lumix er Panasonics serie af digitale kameraer, der indeholder både kompakte point-and-shoot-kameraer og professionelle spejlløse kameraer både i micro 4/3 formatet(18/13 mm sensor) og såkaldt fuldformat (24/36 mm sensor).

Eksterne henvisninger 

 Officielt websted 

Kameraer
Panasonic
Ludger Tom Ring

Ludger Tom Ring kan henvise til flere personer:

 Ludger Tom Ring den ældre (1496–1547) – tysk maler og bogillustrator
 Ludger Tom Ring den yngre (1522–1584) – tysk maler og tegner
Boeing 720

Boeing 720 er en mellemdistanceversion af det firemotorede passagerfly Boeing 707, dog med så store forskelle at Boeing valgte anden modelbetegnelse. 

Boeing 720 findes i to versioner, Boeing 720 og Boeing 720B (større motorkraft).

I Danmark blev Boeing 720 indkøbt og taget i brug af lufttfartsselskaberne Maersk Air og Conair.

Eksterne kilder/henvisninger

Fodnote 

Passagerfly
720
4-motors jetfly
Bg

BG, B.G. eller bg har flere betydninger:

 bg (unix), en jobstyringskommando i UNIX
 BG Bank, var indtil lukningen i april 2007 division af Danske Bank A/S og var som selvstændig bank vurderet som Danmarks 3. største
 B.G. (rapper), amerikansk rapper

.bg betydninger:

 .bg, et nationalt topdomæne der er reserveret til Bulgarien.
Fg

FG eller fg har flere betydninger:
 fg (unix) – en jobstyringskommando i UNIX
 Femtogram (fg) – en masseenhed
Alive Alive-O

Alive Alive-O er et dobbelt livealbum af det irske folkemusikgruppe The Dubliners udgivet i 1997. Det blev optaget live over flere aftener i december 1996 i Tyskland i slutningen af deres Europaturne og indeholder flere sange fra tidligere udgivelser. De medvirkende er Barney McKenna, John Sheahan, Seán Cannon, Eamonn Campbell og Paddy Reilly.

Paddy reilly var blevet en del af gruppen i 1995 efter at Ronnie Drew havde forladt bandet, og han synger flere balleder på denne udgivelse, bl.a. sin berømte sang "The Fields of Athenry".
Flere af sangen bliver introduceret af Seán Cannon på både tysk og engelsk.

John Sheahans datter Ceoladh optræder på albummet sammen med sin far. De spiller violin sammen på Sheahans egen komposition "Among Friends".

Albummet blev udgivet på bandets eget nystartede selskab Baycourt, ligesom Further Along fra året før. Det blev genudgivet i 2000 under samme navn.

Spor

CD Et 
 "Fairmoye Lassies and Sporting Paddy"
 "The Banks of the Roses"
 "The Black Velvet Band"
 "The Foggy Dew"
 "The Town I Loved So Well"
 "The Showman's Fancy/The Wonder Hornpipe/The Swallow's Tail"
 "The Sick Note"
 "The Manchester Rambler"
 "Job of Journeywork/The Cork Hornpipe"
 "The Maid Behind the Bar/The Boyne Hunt/The Shaskeen Reel/The Mason's Apron"

CD To 
 "Kelly the Boy from Killane"
 "The Fields of Athenry"
 "Step It Out Mary"
 "Chief O'Neill's Hornpipe/Ryan's Hornpipe/The Mullingar Races"
 "South Australia"
 "Dirty Old Town"
 "Among Friends"
 "Drag That Fiddle"
 "Whiskey in the Jar"
 "The Wild Rover"
 "Molly Malone"

Referencer 

The Dubliners-livealbum
Livealbum fra 1997
NRK Alltid Klassisk

begrundelse --Nyt navn: NRK Klassisk
NRK Klassisk (tidligere: NRK Alltid Klassisk) var verdens første heldigitale radiokanal (DAB). Kanalen blev lanceret den 1. juni 1995 af Tor Fuglevik, som da var radiodirektør i NRK radio, den norske pendant til Danmarks Radio.

Eksterne henvisninger 
 NRK Klassisk
 Nettsidene til BCC 
 Intervju med tidligere radiodirektør Tor Fuglevik om NRK Alltid klassisk på kanalens tiårsjubileum. Nettsidene til tidsskriftet Ballade 

Etableret i 1995
Medier fra Norge
Radiokanaler fra Norge
Alltid Klassisk
Tor Fuglevik

Tor Fuglevik (født 7. april 1950) er en norsk radio- og tv-chef. Da Fuglevik var radiodirektør i NRK radio, den norske pendant til Danmarks Radio, grundlagde han den første rent digitale radiokanal (DAB) i verden: NRK Alltid Klassisk blev lanceret den 1. juni 1995.

Tor Fuglevik har studeret på den norske Journalisthøjskole i Oslo og har en kandidatgrad i samfundsvidenskab fra Universitetet i Oslo.

Han startede sin karriere som nyhedsjournalist i NRK radio i 1971. Han blev udnævnt til informationschef i det norske justits- og politiministerium i 1976. Derefter havde Fuglevik forskellige stillinger i NRK: regionschef, radiodirektør og stedfortrædende generaldirektør for NRK. Fra 2002 til 2006 var han generaldirektør for Norges Televisjon (NTV) med henblik på at danne et nationalt digital-tv formidlet via jordnet, og siden 2006 har han været direktør i den norske afdeling af den internationale mediegruppe Modern Times Group (MTG Norge AS).

Fra 2004 til 2010 var han bestyrelsesmedlem af Norsk Sprogråd, som er det rådgivende organ for den norske stat og regering vedrørende sprogrelaterede emner.
Tor Fuglevik er fra 2011 medlem af bestyrelsen for den internationale medielederuddannelse, Leading Media & Entertainment Companies på CBS-SIMI Executive.

Igennem sin karriere har Fuglevik været medlem af en række forskellige styringsråd i European Broadcasting Union (EBU) i Geneve.

Fuglevik har udgivet flere bøger om radio og broadcasting. I 2008 modtog han Prix Radio's ærespris for hans indflydelse på udviklingen af den norske radio.

Kilder 
 Artikkel i Store norske leksikon

Journalister fra Norge
Rainbow (sydkoreansk band)

Rainbow er en sydkoreansk pigegruppe med 7 medlemmer dannet af DSP Media i 2009. De syv medlemmer er: Kim Jaekyung (leder), Go Woori, Seungah, No Eul, Kim Jisook, Jung Yoonhye og Cho Hyunyoung.

Medlemmer 
 Kim Jaekyung, 김재경, 12.24.1988 (rød)
 Go Woori 고우리, 22.2.1988 (orange)
 Seungah 승아, 13.9.1988 (mørkeblå)
 No Eul 노을, 10.5.1989 (blå)
 Jung Yoonhye 정윤혜, 14.4.1990 (violet)
 Kim Jisook 김지숙, 18.7.1990 (grøn)
 Cho Hyunyoung 조현영, 11.8.1991 (gul)

Koreansk diskografi 
 Gossip Girl (2009)
 So Girls (2011)
 Rainbow Syndrome, Part 1** (2013)
 Rainbow Syndrome, Part 2** (2013)

Japansk diskografi 
Albums
 Over the Rainbow (2012)
 Over the Rainbow Special Edition (2012)

Singles
 A (2011)
 Mach (2011)
 Gonna Gonna Go! (2012)

Soundtracks 
 I love you, love (Call of the Country, 2010)
 You&I (City Hunter, 2011)
 Sad romantic (Sparkling, 2011)
 Sweet (Rainbow rose, 2012)
 Candy girls (Zoobles, 2012)

Musikvideoer 
 Gossip girl
 A
 To Me
 Sweet dreams
 A (japansk version)
 Mach (Japansk Version)
 Gonna Gonna Go
 Candy Girls
 Tell me Tell me
 Sunshine

Referencer 

Popgrupper
Musikgrupper fra Sydkorea
Musikgrupper fra 2009
Norman Greenbaum

Norman Greenbaum (født 20. november 1942 i Malden, Massachusetts i USA), er en amerikansk singer-songwriter. Han er bedst kendt for nummeret "Spirit in the Sky".

Diskografi

Albums

Med Dr. West's Medicine Show and Junk Band 

 The Eggplant That Ate Chicago (1967)
 Norman Greenbaum with Dr. West's Medicine Show and Junk Band (1969, compilation)
 Euphoria: The Best of Dr. West's Medicine Show and Junk Band (1998, compilation

Solo 
 Spirit in the Sky (1969)
 Back Home Again (1970)
 Petaluma (1972)
 Spirit in the Sky: The Best of Norman Greenbaum (1995, compilation)
 Spirit in the Sky: The Best of Norman Greenbaum (1997, compilation)
 Spirit in the Sky: The Definitive Anthology (2003, compilation)

Singler

Referencer

Eksterne henvisninger 
 
 

Sangere fra USA
Kalvebod Bølge

Kalvebod Bølge er en havnepromenade ved Kalvebod Brygge mellem Langebro og Bernstorffsgade i København. Anlægssummen udgjorde 49 millioner kroner.

Promenaden omfatter cirka 4000 m² pælefunderet brygge ud for Marriott Hotel og Nykredits domicil og er en del af Københavns Kommunes projekt Metropolzonen, der har som mål at skabe bedre sammenhæng mellem byens centrum og havnefronten.

Kalvebod Bølge er etableret som et supplement til den populære Havnepark på Islands Brygge. Promenaden af egetræ står på 284 pæle og er formet som to buer, der strækker sig ud i havneløbet og indrammer tre bassiner med vand til kajaksejlere. Eftersom Kalvebod Brygge ligger på havnens skyggeside, er det meningen, at promenadens form skal trække den ud i solen. Den første pæl blev hamret i vandet ud for Kalvebod Brygge i september 2012.

Promenaden er indrettet med kajakpolobane, kajakrutsjebane, kajakhotel, løberute og møbler til styrketræning og udstrækning. Den nordlige del af projektet åbnede i weekenden den 20. og 21. juli 2013. I starten af august valgte kommunen at lukke kajakrutsjebanen, efter at en erfaren havkajakroer havde betegnet den som livsfarlig. Ifølge kommunen kunne der muligvis være en sikkerhedsrisiko, såfremt mindre øvede brugte rutsjebanen.

Den officielle indvielse af hele anlægget fandt sted fredag den 30. august 2013.

I efteråret 2014 vendte kommunen kajakrutsjebanen 90 grader, så den nu er vinklet væk fra moleanlægget og ud i bassinet, hvor der er den fornødne plads og sikkerhed.

Galleri

Referencer

Eksterne henvisninger 
 Billedserie fra AOK Guide (22. juli 2013)
 Lokalplan 305 om Kalvebod Bølge
 Københavns Kommunes side om projektet

Bygninger, konstruktioner og anlæg i Københavns Kommune
Etableret i 2013
Kalvebod Brygge
Københavns Havn
Karl Ludwig Giesecke

Carl Ludwig Giesecke (født 6. april 1761 i Augsburg, død 5. marts 1833 i Dublin) var en tysk skuespiller, forfatter og mineralog.

Han studerede naturvidenskab ved forskellige tyske universiteter, var 1790-1804 skuespiller i Wien, hvor han også skrev dramatiske værker (man mente tidligere, at han var den oprindelige forfatter til librettoen til operaen "Tryllefløjten"; dette anses nu som fejlagtigt).

I sommeren 1805 foretog han fra København en mineralogisk rejse til Færøerne og året efter påbegyndte han det vigtigste forehavende i sit liv, en mineralogisk rejse i Grønland, som på dette felt dengang var helt uudforsket. Rejsen blev gennemført på den Kongelige grønlandske Handelsdirektions bekostning, og varede i syv et halvt år (1806-13), delvis på grund af meget vanskelige samfærdselsforhold som følge af krigen mod England. Opholdet på Grønland blev af samme årsag besværligt, men ikke desto mindre lykkedes det Giesecke at undersøge hele den koloniserede del af vestkysten temmelig grundigt fra Kap Farvel til Upernavik.

Hovedresultaterne af denne rejse findes dels i den dagbog (på tysk), som han afleverede til den Grønlandske Handelsdirektion, og som først blev udgivet af Frederik Johnstrup længe efter hans død (Gieseckes mineralogiske Rejse i Grønland, 1878) og senere i Meddelelser om Grønland, 35, 1910. Heri indgår også en udførlig biografi og en bibliografi, dels i hans betydelige mineralogiske samlinger, som for størstedelens vedkommende befinder sig i København.

Da han rejste tilbage fra Grønland, opholdt Giesecke sig i Edinburgh, hvor en del af hans samlinger, der var blevet hjemsendt med et skib, som den britiske flåde kaprede, allerede havde fået videnskabelig opmærksomhed. År 1814 udnævntes han til professor i mineralogi i Dublin, et hverv, han beholdt til sin død, og hvor han hovedsageligt arbejdede på mineralogisk undersøgelse af det nordlige Irland. De samlinger, der var sendt til Danmark ordnede han under kortere ophold i København 1814 og 1817-18.

Kilder 
 
 Gunni Jørgensen: Karl Ludwig Giesecke – fra Mozartsanger til Grønlandspioner

Eksterne links 
 

Faglitterære forfattere fra Tyskland
Skuespillere fra Tyskland
Dramatikere fra Tyskland
Mineraloger fra Tyskland
Videnskabsfolk fra Danmark
Opdagelsesrejsende fra Danmark
Salmonsens
Personer fra Augsburg
Frimurere fra Tyskland
Personer i Dansk Biografisk Leksikon
Tyskere i 1700-tallet
Tyskere i 1800-tallet
Kommandører af 1. grad af Dannebrog
Medlemmer af Videnskabernes Selskab
Samlere fra Tyskland
Opdagelsesrejsende fra Tyskland
Polarforskere fra Tyskland
Botanikere fra Tyskland
Botanikere med autornavne
A-Jax (band)

A-JAX (hangul: 에이젝스) er et sydkoreansk boyband med 7 medlemmer dannet af DSP Media i 2012. De syv medlemmer er: Kim Hyeongkon, Seo Jaehyung, Moon Hyojun, Maeng Yunyoung, Park Sungmin, Ham Seungjin og Lee SeungYub

Medlemmer
 Kim Hyeongkon, 3.12.1988
 Seo Jaehyung, 2.4.1990
 Moon Hyojun, 29.4.1991
 Maeng Yunyoung, 15.2.1993
 Park Sungmin, 31.5.1993
 Ham Seungjin, 5.10.1994
 Lee SeungYub, 24.10.1994

Koreansk diskografi
Albums
 2MYX (2012)
 Insane (2013)

Digital singles
 One 4 U (2012)
 Hot Game (2012)

Japansk diskografi
Singles
 One 4 U (2012)
 Hot Game (2012)

Musikvideoer
 Never let go
 One 4 U
 Hot Game
 One 4 U (japansk version)
 Hot game (japanske version)
 2MYX
 Insane

TV
 Making the star: DSP Boyz

Referencer 

Popgrupper
Musikgrupper fra Sydkorea
Marokkos regioner

Marokko har siden 2015 været inddelt i 12 regioner, inklusiv Dakhla-Oued Ed-Dahab, som ligger helt i det omdiskuterede Vestsahara og to som delvist ligger der (Laâyoune-Sakia El Hamra og Guelmim-Oued Noun). Regionerne er inddelt i 75 underordnede præfekturer og provinser.

A.Ligger helt elle delvist i det omstridte Vestsahara.

1971 til 1997 
Fra 1971 til 1997 var landet inddelt i seksten regioner, der var inddelt i 62 præfekturer og provinser.

Noter 

 Regionerne 6, 7 ligger delvis i Vestsahara og region 11 ligger helt i Vestsahara.

Eksterne kilder og henvisninger 
 Officielt websted  (franska)
 Statoids

 

pt:Regiões de Marrocos
Puretty

Puretty () er en sydkoreansk pigegruppe med 5 medlemmer dannet af DSP Media i 2012. De fem medlemmer er: Yoo Hyein (leder), Cho Siyoon, Yoon Chaekyung, Jeon Somin og Jeon Jaeeun. De havde deres debut i Japan i 2012.

Medlemmer

 Yoo Hyein 유해인, 15.6.1994
 Cho Siyoon 초시윤, 21.2.1996
 Yoon Chaekyung 윤채경, 7.7.1996
 Jeon Somin 전소민, 22.8.1996
 Jeon Jaeeun 전재은, 24.2.1998

Japansk diskografi

Singles
 チェキ☆ラブ (Cheki☆Love) (2012)
 シュワシュワBABY (Shuwa Shuwa Baby) (2013)

Anime
 Pretty Rhythm: Dear my future (2012)

References

Popgrupper
Musikgrupper fra Sydkorea
Vasvárfreden

Vasvárfreden var en fredstraktat mellem Habsburg og Det Osmanniske Rige, som blev indgået, efter at den habsburgske hær besejrede osmannerne i Slaget ved Sankt Gotthard i dagens Ungarn den 1. august 1664. Fredstraktaten varede i omkring tyve år. I 1683 brød en borgerkrig ud mellem de rivaliserende parter, som kulminerede i slaget ved Wien.

Østrigs historie
Ungarns historie
Kroatiens historie
Rainbow (flertydig)

Rainbow kan henvise til flere arikler:
 Rainbow – et engelsk rockband
 Rainbow (sydkoreansk band) – en sydkoreansk pigepopgruppe
 Rainbow Arts – et tidligere computerspilsudviklingsfirma
 Rainbow Band er et andet navn for det danske band Midnight Sun
 Rainbow Butt Monkeys – et canadisk rockband
 Rainbow Six Vegas 2 – et spil i Rainbow six-serien.
 Rainbow Warrior – navnet på tre fartøjer, som er eller har været i tjeneste hos miljøorganisationen Greenpeace.
Andy Williams

Howard Andrew "Andy" Williams (3. december 1927 – 25. september 2012) var en amerikansk sanger, der gennem en gennem en mere end tres år lang karriere opnåede en enorm succes inden for easy listening-popmusikken. Han indspillede en lang række plader og atten af hans album solgte til guldplader samt tre til platin. Han var gennem næsten ti år vært på et populært tv-show, The Andy Williams Show, og medvirkede i talrige andre tv-programmer. Desuden ejede han Moon River Theatre i Branson, Missouri; teateret var opkaldt efter sangen "Moon River", som Williams fik et verdensomspændende hit med og på det nærmeste personificerede.

Noter

Eksterne henvisninger 

 

Sangere fra USA
Eyðun Johannessen

Eyðun Johannessen (født 28. april 1938 i Thorshavn, død 3. september 2023) var en færøsk skuespiller, instruktør og teaterpædagog, far til Annika og Olaf Johannessen. Han stiftede Færøernes første professionelle teatertrup, Gríma, i 1977. Han er skuespilleruddannet på Det Kongelige Teater og Odense Teater – foruden studieophold i Warszawa, Berlin og London. Han var rektor for Skuespillerskolen i Aarhus 1979-86. I årene 2000-04 var han igen teaterchef for Gríma i Tórshavn, det var i denne periode, at han omstrukturerede teatret i Tórshavn til at blive et nationalt teater, der kaldes Tjóðpallur Føroya. Han var chef for Tjóðpallur Føroya fra 2000 til 2005.

Eyðun Johannesen var en af de mest produktive instruktører i dansk teaterhistorie i sin tid med over 200 iscenesættelser. I 1997 fik han påskønnet sit arbejde af Statens Kunstfond, da han som en af få teaterfolk fik tildelt livsvarig ydelse for sit arbejde som iscenesætter. Han debutere som teaterinstruktør i 1959 som 21-årig på Tórshavn Teater med opsætningen af Thorvald Bøs To liv. Han har mest arbejdet ved Aarhus Teater, men har desuden iscenesat flere forestillinger for bl.a. Det Kgl. Teater og Odense Teater samt i Sverige, Norge og Island. I 2001 fik han tildelt den færøske kulturpris Mentanarvirðisløn Landsins.

Noter

Eksterne henvisninger 
 

Skuespillere fra Færøerne
Teaterinstruktører fra Færøerne
Teaterskuespillere fra Færøerne
Personer fra Thorshavn
Personer i Kraks Blå Bog
Kunstnere på finansloven
Hans Henrik Thaulow

Hans Henrik Thaulow (født 10. januar 1754 på Gubberud ved Moss, død 29. september 1823) var en dansk præst, søn af kancelliråd og lagmand Andreas Hansen og Anna, født Thaulow.

Thaulow deponerede fra Kristiania Skole 1770, var derpå huslærer på forskellige steder og tog attestats 1776. Efter i 3 år at have været informator hos Fr.G. Adeler til Gimsøkloster blev han 1779 personel kapellan til Moss og Rygge og ved kaldets deling 1790 sognepræst til Moss. Her fra blev han 1800 forflyttet til Stadsbygden, 1808 til Gausdal, samme år provst over Gudbrandsdalen og døde 1823 efter kort i forvejen at have nedlagt provsteembedet. Han optrådte tidlig som en erklæret rationalist med en afhandling om nadverens sakramente, hvori han benægtede Kristi forklarede menneskenaturs allestedsnærværelse og antog, at man kunde bruge anden mad og drikke end brødet og vinen ved den hellige handling. Senere trådte han ikke frem i litteraturen, før Hans Hauges fængsling gav ham anledning til en afhandling, hvori han naturligvis fra sit standpunkt må bedømme hele Hauges lære og gerning som sværmeri. Den har imidlertid historisk betydning ved påvisningen af den indflydelse, som Gerhard Seeberg har haft i Hauges hjembygd, og herom kunde Thaulow, der havde stået begivenhederne nær, og som uden bitterhed og hån behandler Hauges "sværmeri", være et pålideligt vidne. Under sit ophold i Stadsbygden dristede han sig til at indføre Evangelisk-kristelig Salmebog uden at spørge menigheden og vakte derved en misnøje, som ikke lod sig dæmpe og havde til følge, at skolevæsenet der oppe blev aldeles forsømt. Gift 1. med Margrethe Elisabeth Stabel (født 1765, døbt 1. marts, død 11. november 1788), søster til provst H.J. Stabel; 2. (27. marts 1796) med Marie Magdalene Elisabeth Wilde (født 18. maj 1778, død 26. april 1811), en klædehandlerdatter fra Moss; 3. (27. december 1813) med Gunhild Mathea Schmith (født 10. marts 1782, død 4. januar 1867), datter af forvalter Niels Smith.

Kilder 
 

Præster fra Norge
Danskere i 1700-tallet
Danskere i 1800-tallet
Nordmænd i 1800-tallet
Artikler fra 1. udgave af Dansk biografisk leksikon